**Csongrád Város Polgármesterétől M**

Száma: Ig/1104-2/2022.

Témafelelős: Forgó M.

**ELŐTERJESZTÉS**

**Csongrád Városi Önkormányzat Képviselő testülete**

**2022. május 12-i soron kívüli ülésére**

Tárgy: Javaslat a lakástulajdon megszerzésének helyi támogatási rendszeréről és a garzonlakáshoz jutás feltételeiről szóló7/2016.(II.22.) önkormányzati rendelet módosítására

Tisztelt Képviselő testület!

Javaslat érkezett a lakástulajdon megszerzésének helyi támogatási rendszeréről és a garzonlakáshoz jutás feltételeiről szóló7/2016.(II.22.) önkormányzati rendelet módosítására az alábbiak szerint.

A jelenlegi feltételek alapján az egyedülálló kérelmező csak abban az esetben jogosult a támogatásra, ha gyermekét neveli.

Javasolom, hogy az egyedülálló személy – az egyéb feltételek megléte esetén – kaphasson támogatást abban az esetben is, ha közeli hozzátartozóját, pl. testvérét neveli, gyámként gondozza.

A fentiek alapján kérem a rendelet módosítás elfogadását.

Csongrád, 2022. május 9.

 Bedő Tamás

 polgármester

**Csongrád Városi Önkormányzat Képviselő-testületének .../.... (...) önkormányzati rendelete**

**A lakástulajdon megszerzésének helyi támogatási rendszeréről és a garzonlakáshoz jutás feltételeiről szóló 7/2016.(II.22.)önkormányzati rendelet módosításáról**

Csongrád Városi Önkormányzat Képviselő-testülete az alaptörvény 32. cikk (2) bekezdése szerinti eredeti jogalkotói hatáskörében eljárva, a következőket rendeli el:

**1. §**

A lakástulajdon megszerzésének helyi támogatási rendszeréről és a garzonlakáshoz jutás feltételeiről szóló 7/2016.(II.22.) önkormányzati rendelet 3. § (4) bekezdése a következő d) ponttal egészül ki:

 „*d)* Gyermeket nevelő személynek minősül (család) az is, aki a háztartásában hozzátartozója gyámja/gondnoka, és ezen minőségében nyújtja be kérelmét, jogosult jelen rendelet szerinti támogatásra.”

**2. §**

Ez a rendelet a kihirdetését követő napon lép hatályba.

 Bedő Tamás Dr. Juhász László

 polgármester jegyző

Végső előterjesztői indokolás

A rendelet módosításának indoka, hogy azon személy is kezdeményezhesse önkormányzati támogatás és kölcsön odaítélését első lakóingatlana megszerzéséhez, aki a háztartásában nem saját gyermekéről gondoskodik, hanem hozzátartozójának gyámja/gondnoka, e személlyel alkot egy családot.